《所翁为泳作小卷玩珠龙极其精妙赋玩珠吟一首追忆此友》
宋代·林希逸

翁为髯相小尤稀，此卷于今信绝奇。墨晕浅深行笔意，红光上绝吐珠时。

名高擅世无他手，语硬盘空况此诗。散发不知何处去，想应龙尾学骑箕。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。